Rikunarita-ORG/Wikinium huggingface dataset:
# tenpo sike nanpa 2006

|  |
| --- |
| **tenpo sike nanpa 2006** |
|

|  |  |  |  |  |  |  |
| --- | --- | --- | --- | --- | --- | --- |
|      |      | **nasin nanpa pona:** MALW[nnp] |      |      | **nasin nanpa Lasina**: MMVI |      |

 |
| **tenpo sike luka luka ale** | tenpo sike luka luka ale nanpa 3 |
| **tenpo sike ale** | tenpo sike ale nanpa 21 |
| **tenpo sike** | tenpo sike nanpa 2006 |
| **nasin tenpo Sonko** | tenpo sike *丙戌* |
| **soweli lon nasin tenpo Sonko** | *狗* |
| **nasin tenpo Isilan** | tenpo sike nanpa 1427 |
| **nasin tenpo Ilan** | tenpo sike nanpa 1385 |
| **nasin tenpo Iwisi** | tenpo sike nanpa 5766 |
| **nasin tenpo Tawi** | tenpo sike nanpa 2549 |
| **nasin tenpo Minko** | tenpo sike nanpa 95 |
| **nasin tenpo Nijon** | tenpo sike *平成18* |

**tenpo sike nanpa 2006** li jo e tenpo suno 365, tenpo suno open li tenpo suno #7 pi tenpo esun.

**tenpo sike 2006** li tenpo sike pini:

* tenpo sike 2005 li pini la ona li kama.
* ona li pini la tenpo sike 2007 li kama.

## seme li kama

tenpo sike la ni li kama:

* kama kulupu Ijoko li lon ma tomo Salajepo.
* utala pi musi pi sike noka pi tenpo sike nanpa 2006 la ma Italija li nanpa wan.
# lawa pi anpa ala

**lawa pi anpa ala** li lon insa ala pi lawa ante.

## toki pi lawa sin

ma lili li wile kama anpa ala la, ona li pana e **toki pi lawa sin**. toki pi lawa sin la, ma mute li kama. toki pi lawa sin la, utala li ken kama.

* toki pi lawa sin pi ma Mewika.

### toki ante mute

* ma Netelan - tenpo sike 1581 (LLLAMMMMW[nnp])
* ma Mewika - tenpo sike 1776 (LLLTAMMMLLLW[nnp])
* ma Mesiko - tenpo sike 1821 (LLLTWAMW[nnp])
* ma Ele - tenpo sike 1919 (LLLTTALLLTT[nnp])
* ma Intonesija - tenpo sike 1945 (LLLTTAMML[nnp])
* ma Panla - tenpo sike 1971 (LLLTTAMMMLLW[nnp])
* ma Kinepisa - tenpo sike 1973 (LLLTTAMMMLLTW[nnp])
* ma Kosowa - tenpo sike 2008 (MALTW[nnp])
# jan Jesu

sitelen pi jan Jesu
**jan Jesu** (toki Alamaja la: *יֵשׁוּעַ*, toki Elena la: *Ἰησοῦς*) pi ma Nala anu **jan Jesuwa** li jan suli pi nasin sewi pi jan Jesu. ona li jan pi pana sona sewi li jan lawa pi nasin sewi tan tenpo pini. jan pi nasin sewi Kolisu li toki e ni: jan Jesu li sewi li jan lili sewi li jan lawa kama pi lipu sewi Tanaka.

jan sona mute li pilin e ni: tenpo pini la jan Jesu li lon kin. taso lon pi lipu sewi la ona ale li pilin sama ala. jan Jesu li jan pi kulupu Jejusi tan ma Kali. jan Jowanan pi pana telo li pana e jan Jesu lon telo. jan Jesu li open e tenpo pi pana sona ona. jan kute li awen e pana sona ona kepeken toki uta. jan lawa li weka e ona li moli e ona lon palisa tan lawa pi jan Ponsiju Pilatu. jan pi nasin ona li pilin e ni: ona li kama lon sin tan moli lon tenpo suno tu wan. kulupu ni li kama kulupu pi nasin sewi.

jan pi nasin sewi li pilin e ni: moli ona la ona li pona e ike jan. ni la ona li ken kama lon poka sewi. nasin ona la jan Jesu li tawa sewi li kama sin lon ma lon tenpo kama.

jan mute pi nasin sewi Kolisu la, kama pi jan Kolisu li tenpo suno sewi. jan Jesu li kama lon sin tan moli la, kama tan moli pi jan Kolisu li tenpo suno sewi.

mama pi jan Jesu li jan Malan li jan Jose. ona li tan ma tomo Nasawe.

sama la jan Jesu li suli tawa nasin sewi Isilami tawa nasin sewi Pajawi.
# jan Li Pe

| jan Li Pe
李白 |
| --- |
|  |
| kalama | [lì pǎɪ] |
| ma | ma Sonko  |
| pali | jan pi sitelen toki |
| kama lon | ma Sonko |
| moli | ma Sonko |

**jan Li Pe** (toki Sonko la: *李白* [lì pǎɪ]) li jan pi sitelen toki tan ma Sonko. ona li suli mute tawa sitelen toki lon toki Sonko. sitelen suli ona li pilin lon pimeja pi kalama ala (*静夜思*) .

## lon

tenpo sike nanpa 701 la, jan Lipe li kama lon ma tomo Ansi. kulupu mama ona li sona ala.

ona li jan lili la, ona li ken sitelen e sitelen toki.

tenpo sike nanpa 744 la, ona li kama lukin e jan Tupu. tan ni la, jan Tupu li jan pona ona.

tenpo sike nanpa 762 la, ona li moli. jan ala li sona e tan pi moli ona.

## ijo

* telo nasa li pona mute tawa jan Li Pe. ona li moku e telo nasa la, ona li ken sitelen e sitelen pona.
* jan Li Pe en jan Tupu li jan pona, li suli mute tawa sitelen toki. jan ante li pana e nimi "Litu suli"(*大李杜*) tawa ona.

## sitelen *pilin lon pimeja pi kalama ala*

静夜思pilin lon pimeja pi kalama ala

床前明月光，

sinpin pi supa lape la suno mun li lon.

疑是地上霜。

ni li ko lili lete sewi ma, anu seme?

举头望明月，

o sewi e lawa tawa ni: o lukin weka e mun suno.

低头思故乡。

o anpa e lawa tawa ni:o pilin e ma tomo mama.

## sitelen ante

* *《望庐山瀑布》 - lukin e anpa telo pi nena Lu*
* *《行路难》 - nasin li ike*
* *《蜀道难》 - nasin Su li ike*
* *《将进酒》 - o moku e telo nasa*